Cipru retrage zeci de pașapoarte „de aur” acordate unor oligarhi. Printre ei, „baronul siderurgiei”, Oleg Deripaska
Cipru a revocat mai multe pașapoarte de la persoane care au dobândit cetățenia prin controversatul său program „viza de aur”. Programul „pașaport contra bani”, care a fost suspendat în 2020 în urma presiunilor crescânde, acorda străinilor drepturi de ședere și cetățenie dacă investeau milioane de euro în țară. Dar, într-o ședință a Cabinetului din această săptămână, Guvernul a decis să revoce alte 77 de pașapoarte „de aur”, majoritatea aparținând unor cetățeni ruși, potrivit ziarului Politis, citat de POLITICO.